تورکیه سوپر لیگی‌نین 23-جو توروندا "قالاتاسارای"لا "ترابزونسپور" قارشیلاشیب.
اوغورسوز مؤوسوم کئچیرن ایستانبول کلوبو شامپیوناتین لیدئرینی اؤز میدانیندا قبول ائدیب. 31-جی دقیقه‌ده چیچالداونون ووردوغو پنالتی "قالاتاسارای"ا اوستونلوک قازاندیریب. لاکین ایستانبول‌لولار بو اوستون‌لوگو قورویا بیلمه‌ییب. شامپیوناتین لیدئری نینکی مغلوبیت‌دن قاچا بیلیب، حتی غلبه قازانیب. آناستاسیوس باکاستاس 84-جو، ائدین ویسکانین 90-جی دقیقه‌ده ووردوغو گل لار "ترابزونسپور"ا اوچ امتیاز قازاندیریب. بو غلبه‌دن سونرا امتیاز حسابینی 54-ا یوکسلدن "ترابزونسپور" شامپیوناتین لیدئری‌دیر. آکتیوینده 27 امتیاز اولان ایستانبول‌لولار 15-جی پیلله‌ده قرارلاشیب. قئید ائدک کی، ترابزون‌لولارین ان یاخین ایزلییجی‌سی "کونیاسپور" بیر اویون آز کئچیریب و 9 امتیاز گئریده‌دیر.
